Document ID: /roh_data/filtered/fineweb-2-filterrobots_roh.jsonl.gz/30762

Tar l'attatga da hackers sin il concern d'armament Ruag èn passa 20 gigabyte datas vegnidas enguladas. L'inquisiziun actuala emprova da reconstruir il volum da datas ch'è vegnì engulà, communitgescha il Departament federal per la defensiun DDPS.
Tranter las datas pudessan er esser datas or dal register dals administraturs. Tenor il departament na dettia quai en quest register naginas datas persunalas.
Probabel spiunasch’economica
Tuts indizis laschan supponer ch’i sa tracta d’ina sort spiunasch’economica. Uschia saja quai concret vegnì tschertgà projects actuals da la Ruag. Anc adina betg enconuschent è co ils hackers han pudì entrar en il sistem da la Ruag. Probabel sa basia l’attatga sin e-mails, quai na saja però betg cumprovà.
Per il manader d’informatica èsi cler ch’i sa tracta da la lavur da profis: «Igl è fatg excellent, i na dat betg en egl e na cuntegna nagins sbagls da programmar.» Uschia possian ins sclauder che be ina persuna singula haja attatgà la Ruag.
RR novitads 14:00